CELEX: C2004/168/12
Language: da
Date: 2004-06-26 00:00:00
Title: Sag T-132/04: Sag anlagt den 2. april 2004 af André Bonnet mod De Europæiske Fællesskabers Domstol

26.6.2004   
            
            
               DA
            
            
               Den Europæiske Unions Tidende
            
            
               C 168/7
            
         Sag anlagt den 2. april 2004 af André Bonnet mod De Europæiske Fællesskabers Domstol
   (Sag T-132/04)
   (2004/C 168/12)
   Processprog: fransk
   Ved De Europæiske Fællesskabers Ret i Første Instans er der den 2. april 2004 anlagt sag mod De Europæiske Fællesskabers Domstol af André Bonnet, Saint Pierre de Vassols (Frankrig), ved avocat Hervé de Lepinau, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af afgørelserne af 11. februar 2004 og af 4. marts 2004, samt af afgørelsen om ansættelse af en anden person i den stilling, som burde være besat af sagsøgeren.
            
         
               —
            
            
               Det fastslås, at ansættelsen af 4. februar 2004 bør have fuld virkning fra den 1. marts 2004.
            
         
               —
            
            
               De Europæiske Fællesskabers Domstol tilpligtes at betale sagsøgeren et beløb på 100 000 EUR for ikke-økonomisk skade, samt et beløb på 5 000 EUR pr. måned fra den 1. marts og indtil sagsøgerens faktiske tiltrædelse.
            
         
               —
            
            
               Subsidiært tilpligtes De Europæiske Fællesskabers Domstol i det tilfælde, hvor den af Retten i Første Instans trufne afgørelse ikke fører til sagsøgerens tiltrædelse, at betale sagsøgeren et samlet beløb på 260 000 EUR med renter at regne fra denne påstand.
            
         
               —
            
            
               Under alle omstændigheder tilpligtes Domstolen at betale sagens omkostninger.
            
         Søgsmålsgrunde og væsentligste argumenter:
   Sagsøgeren ansøgte om stillingen som domslæser i kabinettet for Domstolens præsident. Ifølge sagsøgeren blev han udvalgt efter udvælgelsen, men som følge af de anfægtede afgørelser blev han ikke ansat i den nævnte stilling.
   Sagsøgeren har til støtte for søgsmålet gjort gældende, at kabinetschefen ikke havde kompetence til at handle for så vidt angår ansættelsen af en referendar ved Domstolen. Sagsøgeren har desuden gjort gældende, at der er sket tilsidesættelse af væsentlige formforskrifter som princippet om parallelitet i formkravene, at begrundelsen er mangelfuld og at høringspligten er tilsidesat.
   Sagsøgeren har ligeledes gjort gældende, at der er sket tilsidesættelse af de velerhvervede rettigheder, af princippet om, at retsregler ikke må tillægges tilbagevirkende kraft og af retssikkerhedsprincippet, samt tilsidesættelse af princippet om respekt for privatlivet og af princippet om politisk neutralitet. Endelig har sagsøgeren gjort gældende, at der foreligger magtfordrejning.